ગોરખપુર: ગોરખપુરની બાબા રાઘવદાસ (બીઆરડી) મેડિકલ કોલેજ એન્ડ હોસ્પિટલમાં ઓક્સિજનના અભાવે થયેલાં સંખ્યાબંધ માસૂમ બાળકોનાં મોતના મામલે ગોરખપુરના કલેક્ટરે પોતાનો રિપોર્ટ રાજ્ય સરકારને સોંપી દીધો છે. અહેવાલો અનુસાર કલેક્ટર રાજીવ રૌતેલાએ આ ઘટના માટે ઓક્સિજન સિલિન્ડર સપ્લાય કરનાર કંપની પુષ્પા સેલ્સ અને ઓક્સિજન યુનિટના ઇન્ચાર્જ ડો.સતીશને આ લાપરવાહી અને નિષ્કાળજી માટે જવાબદાર ઠેરવ્યા છે. આ ઉપરાંત મેડિકલ કોલેેજના સસ્પેન્ડ કરવામાં આવેલ પ્રિન્સિપાલ આર.કે. મિશ્રાને પણ રિપોર્ટમાં જવાબદાર ઠેરવવામાં આવ્યા છે.